
Kasutusloa andmine (Tallinna mnt 81)


1. ASJAOLUD JA MENETLUSE KÄIK
Ehitisregistri keskkonda laekus kasutusloa taotlus Tallinna mnt 81 krundil asuvale ümberehitatud surugaasi tankla kompleksile.
	Kasutusloa taotlus, menetlus
	03.08.2022. a taotlus nr 2211371/13652, menetlus nr 316393

	Ehitisregistri kood, nimetus, 
kasutamise otstarbed      
	220677616, surugaasi tankla kompleks, 
22211 gaasijaotustorustik arvestusrõhuga kuni 5 bar
22213 gaasihoidla rajatis
22243 elektri maakaabelliin

	Ehitise asukoht, katastritunnus
	Narva linn, Tallinna mnt 81, 51103:005:0008

	Ehitusluba, menetlus, korraldus
	26.11.2021. a ehitusluba nr 2112271/40450, menetlus nr 269705, Narva Linnavalitsuse 24.11.2021. a korraldus nr 950-k 

	Ehitusloale esitatud 
ehitusprojekt
	HG ProSolution OÜ poolt koostatud „Narva CNG tankla muudatusprojekt“ eelprojekt,
digidoc-boks „HGP21014_TP_v04_Narva-CNG-tankla.asice“

	Kasutusloale esitatud ehitusprojekt
	HG ProSolution OÜ poolt koostatud „Narva CNG tankla muudatusprojekt“ tööprojekt, 
digidoc-boks „HGP21014_TP_Narva-CNG-tankla.asice“


Kasutusloa menetlusse oli ehitisregistri keskkonnas kaasatud kooskõlastamiseks ja arvamuse avaldamiseks erinevad asutused, mis peavad seaduse või määruse kohaselt esitama menetlevale haldusorganile arvamuse või kooskõlastuse õigusakti andmiseks või mille õigusi, huve ja kohustusi võib ehitis puudutada, ehitusseadustiku § 54 lõike 6 alusel. 

Ehitisregistri keskkonnas oli genereeritud kasutusloa eelnõu, mis suunati ehitisregistri kaudu kooskõlastamiseks ja arvamuse avaldamiseks Päästeameti Ida päästekeskusele, Narva Linnavalitsuse Arhitektuuri- ja Linnaplaneerimise Ametile, Narva Linnavalitsuse Linnamajandusametile, OÜ-le VKG ELEKTRIVÕRGUD (registrikood 10855041), AS-ile Gaasivõrk (registrikood 12503841). 

Narva Linnavalitsuse Arhitektuuri- ja Linnaplaneerimise Amet kooskõlastas tingimusega: „Esitada Narva Linnavalitsuse Arhitektuuri- ja Linnaplaneerimise Ameti Geodeesia ja maakorralduse osakonnale ehitusjärgne kontrollmõõdistus. Vastavalt Majandus- ja taristuministri 14.04.2016. a määruse nr 34 "Topo-geodeetilisele uuringule ja teostusmõõdistamisele esitatavad nõuded" §-le 10 ja 12 peab uuringu tegija esitama mõõdistuse tellijale, ehitisregistrile ja kohaliku omavalitsuse üksusele. Kusjuures tellijale, ehitisregistrile ja kohaliku omavalitsuse üksusele esitatakse identsed digitaalsed maa-ala plaanid/joonised. Muudatuse või paranduse korral esitatakse uuringu uus versioon nii tellijale, ehitisregistrile kui ka kohaliku omavalitsuse üksusele. Seisuga 12.01.2023. a Tallinna mnt 81 gaasitankla ehitusjärgne kontrollmõõdistus ei ole kooskõlastatud Narva Linnavalitsuse Arhitektuuri- ja Linnaplaneerimise Ameti Geodeesia ja maakorralduse osakonna poolt, kuna geodeet pole seda algatanud ega esitanud“. 

Päästeameti Ida päästekeskus kooskõlastas tingimusega: „Vastavalt projektile CNG kogus ületab ohtlikku ettevõtte kemikaali alammäära (5 tonni). Vastavalt sellele kemikaaliseaduse §32 lg 4 p 1 alusel on tegemist uueohtlikku ettevõttega, käideldav CNG kogus ületab ohtlikku ettevõtte kemikaali alammäära (5 tonni). Vajalik on taotleda käitamisluba (kemikaaliseadus § 26-27) ning selle raames esitada kooskõlastamiseks kohustuslikud dokumendid (kemikaaliseadus § 23 lõige 2). Käitamisluba tuleb taotleda ning kohustuslikud dokumendid esitada kooskõlastamiseks Tarbijakaitse ja Tehnilise Järelevalve Ametile mõistliku aja jooksul enne tegevuse alustamist“.

Ülejäänud menetlusosalised esitasid oma kooskõlastused ja nõusolekud. 

04.08.2022. a toimus valminud ehitise ülevaatus. Ehitises ei ole avastatud puudusi. Ehitisregistri keskkonna kaudu on kasutusloa taotlus mitu korda tagastatud ehitusdokumentatsioonis avastatud puuduste kõrvaldamiseks. 10.01.2023. a on taotleja esitanud lõplikult kõrvaldatud puudustega ehitusdokumentatsiooni.

Ehitusseadustiku § 54 lõike 2  kohaselt  pädev asutus otsustab keskkonnamõju hindamise algatamise vajaduse eelkõige juhul, kui ehitise kasutamise otstarbe muutmisega võib kaasneda oluline keskkonnamõju ja seda ei ole varem hinnatud. Ehitise kasutamise otstarve ei ole muutunud. Ehitusloa menetluse nr 269705 käigus Narva Linnavalitsuse Arhitektuuri- ja Linnaplaneerimise Ameti keskkonnamõjude hindamise vanemspetsialist otsustas, et antud juhul ei ole vaja keskkonnamõju hindamise eelhinnangut anda (vt Narva Linnavalitsuse 24.11.2021. a korraldus nr 950-k punkti 1).
Ehitusseadustiku § 55 kohaselt kasutusloa andmisest keeldumise põhjused puuduvad. Kuna ehitis vastab ehitisele esitatud nõuetele ja ehitusloale, seda on võimalik ohutult kasutada, siis võib kohalik omavalitsus anda kasutusloa Tallinna mnt 81 krundil asuvale ümberehitatud surugaasi tankla kompleksile.
2.   ÕIGUSLIKUD ALUSED
2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2. Ehitusseadustiku § 54 lõike 1 kohaselt kasutusluba antakse, kui ehitis vastab õigusaktides sätestatud nõuetele, eelkõige ehitisele esitatud nõuetele, ja ehitusloale.
2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS
3.1. Anda kasutusluba Tallinna mnt 81 krundil asuvale ümberehitatud surugaasi tankla kompleksile, mis on ehitatud HG ProSolution OÜ poolt koostatud „Narva CNG tankla muudatusprojekt“ tööprojekti alusel (digidoc-boks „HGP21014_TP_Narva-CNG-tankla.asice“).
3.2. Kohustada 01. märtsiks 2023. a ehitise omanikku täitma käesoleva korralduse punktis 1 toodud Narva Linnavalitsuse Arhitektuuri- ja Linnaplaneerimise Ameti kooskõlastamise tingimust.
[bookmark: _GoBack]3.3. Kohustada ehitise omanikku täitma käesoleva korralduse punktis 1 toodud Päästeameti Ida päästekeskuse kooskõlastamise tingimust, järgides kemikaaliseaduses sätestatud nõudeid. 

1. RAKENDUSSÄTTED
4.1. Käesolev korraldus jõustub seadusega sätestatud korras. 
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest. 

